|  |
| --- |
| PRITARTA |
| Klaipėdos miesto savivaldybės tarybos |
| 2022 m. kovo 25 d.sprendimu Nr. T2-72 |

**BENDRADARBIAVIMO SUTARTIS**

Nr.

Klaipėda

**I. SUTARTIES ŠALYS**

**AB „Klaipėdos energija“**, atstovaujama generalinio direktoriaus Antano Katino, veikiančio pagal bendrovės įstatus (toliau – **Bendrovė**),

**Klaipėdos universitetas**, atstovaujama Klaipėdos universiteto rektoriaus Artūro Razbadausko, veikiančio pagal [atstovavimo pagrindas] (toliau – **Universitetas**), ir

**Klaipėdos miesto savivaldybės administracija**, atstovaujama Savivaldybės administracijos direktoriaus Gintaro Neniškio, veikiančio pagal [atstovavimo pagrindas] (toliau – **Savivaldybė**),

atsižvelgdamos į tai, kad Šalys yra suinteresuotos bendrai veikti, siekdamos:

* Panaudoti geoterminės jėgainės įrangą ir infrastruktūrą šilumos energijos tiekimui Klaipėdos miesto centralizuotos šilumos energijos vartotojams;
* Panaudoti geoterminės jėgainės teritoriją naujos infrastruktūros kūrimui, kuri leistų vykdyti mokslinę tiriamąją ir eksperimentinę plėtrą (toliau – MTEP) sveikatinimo, reakreacijos, pramonės ir šilumos gamybos sritims vystyti. Siekdamos vystyti MTEP veiklas, įkurti energetikos inovacijų centrą, kurio pagrindinis tikslas – geoterminės energijos išteklių panaudojimo pramonės, šilumos gamybos, sveikatinimo ir rekreacijos srityse projektų kūrimas, eksperimentinė plėtra bei moksliniai ir taikomieji tyrimai;
* Ieškoti visų galimų finansavimo šaltinių dėl geoterminės jėgainės įrangos ir infrastruktūros gerinimui ir plėtrai;
* Bendradarbiauti ieškant finansavimo šaltinių MTEP veikloms geoterminėje jėgainėje vystyti.

Bendrovė, Universitetas ir Savivaldybė, kiekvienas atskirai toliau vadinamas **Šalimi**, bendrai vadinami **Šalimis**, sudarė šią trišalę Bendradarbiavimo sutartį (toliau – **Sutartis**).

**II. SUTARTIES OBJEKTAS**

1. Sutarties Šalys, siekdamos panaudoti geoterminę energiją MTEP veiklų ir šilumos gamybos vystymui, tarpusavyje susitaria bendradarbiauti siekdamos:

1.1. atkurti geoterminės jėgainės veiklą, atnaujinant jos įrangą ir infrastruktūrą, ieškant naujų finansavimo šaltinių dėl geoterminės jėgainės įrangos ir infrastruktūros atnaujinimo, naujų technologijų diegimo ir panaudojimo šilumos energijos gamybos ir mokslo tiriamaisiais tikslais;

1.2. geoterminės jėgainės teritorijoje kurti naują infrastruktūrą, kuri būtų naudojama MTEP ir šilumos gamybos veiklai.

2. Šalys, nepaisydamos Sutartyje nurodytų bendradarbiavimo sričių ir formų, siekdamos Sutarties tikslų įgyvendinimo, susitarė pagal kompetenciją bendradarbiauti tarpusavyje ir kitose galimose Sutartyje neaptartose bendradarbiavimo srityje bei galimomis bendradarbiavimo formomis.

3. Ši Sutartis yra neatlygintina.

**III. ŠALIŲ TEISĖS IR PAREIGOS**

4. **Bendrovė** įsipareigoja:

4.1. Priimti valdyti ir naudoti pagal Turto patikėjimo sutartį geoterminės jėgainės įrangą ir infrastruktūrą, esančią Lypkių g. 17, Klaipėdoje (toliau – Objektas).

4.2. Užtikrinti Objekto saugą ir priežiūrą pagal statybos techninį reglamentą.

4.3. Siekdama atnaujinti geoterminės jėgainės veiklą, įvertinti Objekte esančios įrangos ir inžinerinių statinių būklę, taip pat Kraštinėje g. ir Rimkų g. esančios įrangos bei inžinerinių statinių būklę ir išvadas pateikti Šalims ne ilgiau kaip per 12 mėnesių po Objekto perdavimo Bendrovei dienos.

4.4. Bendradarbiauti su Šalimis dėl bendrų finansavimo šaltinių paieškos į Objekte esančios infrastruktūros gerinimą ar atnaujinimą ir plėtrą bei Objekto teritorijos panaudojimo naujos MTEP ir šilumos gamybos infrastruktūros kūrimui.

4.5. Savarankiškai ieškoti finansavimo šaltinių į Objekte esančios infrastruktūros gerinimą ir (ar) atnaujinimą ir plėtrą bei naujos infrastruktūros kūrimą šioje teritorijoje.

4.6. Panaudojant Objekto infrastruktūrą, ilgalaikiu periodu stabilizuoti ir, esant galimybėms, mažinti centralizuotai tiekiamos šilumos energijos kainas Klaipėdos miesto centralizuotos šilumos energijos vartotojams.

5. **Universitetas** įsipareigoja:

5.1. Vykdyti mokslinę tiriamąją ir eksperimentinę veiklą, siekdamas atkurti geoterminius gręžinius bei dėl jų pritaikymo sveikatinimo, šilumos gamybos, technologijų vystymo, mokslo tiriamaisiais tikslais.

5.2. Sutarties Šalims teikti siūlymus dėl galimybių panaudoti geoterminę energiją ir geoterminės jėgainės infrastruktūrą mokslo, sveikatinimo, tyrimų, technologijų vystymo tikslais.

5.3. Ieškoti finansavimo šaltinių dėl geoterminės jėgainės infrastruktūros panaudojimo MTEP ir technologijų vystymo tikslais bei Objekto teritorijos panaudojimo naujų MTEP veiklų ir šilumos gamybos infrastruktūros kūrimui.

5.3. Parengti bei pateikti Sutarties Šalims tvirtinti Objekto teritorijos plėtros viziją.

5.4. Parengti bei pateikti Sutarties Šalims tvirtinti bendros Objekto teritorijos ekonominę viziją, finansinį planą bei geoterminės energijos panaudojimo verslo modelį.

5.5. Po Sutarties pasirašymo pradėti vykdyti privačių investuotojų bei galimų geoterminės energijos vartotojų paiešką.

5.6. Koordinuoti privačių investuotojų, galimų potencialių vartotojų pritraukimą pagal Sutarties Šalių patvirtintą Objekto bei gretutinių teritorijų plėtros ir ekonominę viziją.

6. **Savivaldybė** įsipareigoja:

6.1. Koordinuoti šios Sutarties įgyvendinimą.

6.2. Ieškoti galimų finansavimo šaltinių dėl geoterminės jėgainės infrastruktūros panaudojimo MTEP, ugdymo ir šilumos gamybos infrastruktūros kūrimui.

6.3. Teikti Sutarties Šalims techninę ir informacinę pagalbą, rengti teisės aktų projektus ir kitus dokumentus dėl geoterminės jėgainės infrastruktūros valdymo, naudojimo ir disponavimo ja.

6.4. Teikti prašymus ir kitais būdais bendradarbiauti su valstybinėmis institucijomis dėl finansavimo skyrimo geoterminės jėgainės infrastruktūros atnaujinimui ir plėtrai.

6.5. Per 12 mėnesių nuo šios Sutarties pasirašymo parengti Klaipėdos miesto savivaldybės tarybos sprendimo projektą dėl Objekto perdavimo Bendrovei didinant jos įstatinį kapitalą.

7. **Bendrovė** turi teisę:

7.1. Objekto teritorijoje ir su ten esančiais įrenginiais bei inžineriniais tinklais vykdyti šilumos energijos gamybą, tiekimą ir pardavimą į centralizuotą šilumos energijos tinklą.

7.2. Objekto teritorijoje vykdyti šilumos ir kitų energijos rūšių gamybos ir tiekimo plėtrą.

7.3. Objekto teritorijoje vykdyti mokslinę tiriamąją ir eksperimentinę plėtrą – teikti paraiškas į Europos Komisijos skelbiamus „Horizontas 2020“ MTEP ar kt. projektus.

7.4. Savarankiškai nuspręsti dėl Objekto teritorijoje vykdomų darbų vadovaudamasi Bendrovės vidiniais dokumentais, tvarkomis ir taisyklėmis.

7.5. Išduoti Šalims leidimus patekti į Objekto teritoriją ir iš jos, kurioje yra vykdoma šilumos energijos gamyba, kad Šalys galėtų atlikti 5 ir 6 punktuose iškeltus įsipareigojimus, arba atsisakyti tai padaryti pateikdama argumentuotą paaiškinimą žodžiu arba raštu.

7.6. Teikti siūlymus dėl MTEP veiklų ir šilumos gamybos infrastruktūros kūrimo.

7.7. Teikti siūlymus Sutarties Šalims dėl Sutartyje nurodytų įsipareigojimų įgyvendinimo, Sutarties keitimo ir (ar) papildymo.

8. **Universitetas** turi teisę:

8.1. Bendradarbiaudamas su Bendrove patekti į Objekto teritoriją, siekdamas įgyvendinti Sutarties 5 punkte nurodytus įsipareigojimus.

8.2. Teikti siūlymus dėl MTEP veikloms reikalingos infrastruktūros kūrimo.

8.3. Teikti siūlymus Sutarties Šalims dėl Sutartyje nurodytų įsipareigojimų įgyvendinimo, Sutarties keitimo ir (ar) papildymo.

8.4. Savarankiškai pasirinkti partnerius, kurie kartu su Universitetu vykdytų šioje Sutartyje numatytas funkcijas bei įsipareigojimus.

9. **Savivaldybė** turi teisę:

9.1. Patekti į Objekto teritoriją, vertinti Objekto teritorijoje esančios įrangos techninę būklę.

9.2. Teikti siūlymus Sutarties Šalims dėl Sutartyje nurodytų įsipareigojimų įgyvendinimo, Sutarties keitimo ir (ar) papildymo.

**IV. ŠALIŲ PATVIRTINIMAI IR GARANTIJOS**

10. Kiekviena iš Šalių pareiškia ir garantuoja kitai Šaliai, kad:

10.1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus.

10.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų.

10.3. Sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.

10.4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija.

10.5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Sutartį vykdymui.

10.6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

10.7. Sutarties įsigaliojimo dieną Šalims šios Sutarties sąlygos yra aiškios ir vykdytinos.

10.8. Nei šios Sutarties sudarymas, nei Bendrovės, Universiteto ar Savivaldybės šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.

**V. KONFIDENCIALI INFORMACIJA**

11. Šalys susitaria laikyti šios Sutarties konfidencialią informaciją ir visą jos pagrindu viena kitai perduodamą informaciją paslaptyje neterminuotai, neatsižvelgdamos į tai, ar ta informacija pateikiama žodžiu, ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško ją pateikusios Šalies sutikimo, išskyrus atvejus, kai tokia informacija turi būti atskleista teisės, finansų ar kitos srities specialistui ar patarėjui ar paskolos davėjui. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio punkto nuostatą ir naudoti tokią informaciją tik tam tikslui, kuriam ji buvo suteikta. Šio punkto nuostatos netaikomos informacijai, kuri yra ar tampa prieinama viešai arba turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, įsipareigoja atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.

**VI. ŠALIŲ ATSALOMYBĖ**

12. Šalys Sutarties įsipareigojimus grindžia geranoriškumu, abipuse pagarba ir atsakomybe už prisiimtus įsipareigojimus.

13. Šalys, vykdydamos savo įsipareigojimus, vadovaujasi Sutarties nuostatomis ir Lietuvos Respublikos teisės aktais.

**VII. KITOS SUTARTIES SĄLYGOS**

14. Už Sutarties vykdymą ir kontrolę atsakingas asmuo iš Bendrovės pusės – technikos direktorius Marius Prelgauskis, mob. 8 699 401 82, el. p. marius.prelgauskis@klenergija.lt.

Už Sutarties vykdymą ir kontrolę atsakingas asmuo iš Universiteto pusės – Plėtros vadovas Andrius Sutnikas, mob. 8 686 373 81, el. p. andrius.sutnikas@kmtp.lt.

Už Sutarties vykdymą ir kontrolę atsakingas asmuo iš Savivaldybės pusės – Turto valdymo skyriaus vedėjas Edvardas Simokaitis, tel. (8 46) 39 60 36, el. p. edvardas.simokaitis@klaipeda.lt.

15. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių. Šalys nenugalimos jėgos (*force majeure*) aplinkybes supranta taip, kaip nustato Lietuvos Respublikos civilinis kodeksas.

16. Sutarties Šalis, kuri dėl nurodytų aplinkybių negali įvykdyti prisiimtų įsipareigojimų, privalo ne vėliau kaip per 15 (penkiolika) kalendorinių dienų nuo tokių aplinkybių atsiradimo raštu apie tai informuoti kitą Sutarties Šalį. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo.

**VIII. SUTARTIES GALIOJIMAS, PASIBAIGIMAS IR NUTRAUKIMAS**

17. Sutartis galioja nuo pasirašymo dienos ir galioja neterminuotai.

18. Sutartis gali būti nutraukta šiais pagrindais:

18.1. bendru rašytiniu Šalių susitarimu dėl Sutarties nutraukimo;

18.2. bet kuriai iš Šalių pranešus apie Sutarties nutraukimą kitoms Šalims raštu, ne vėliau kaip likus 30 (trisdešimt) kalendorinių dienų iki pageidaujamos Sutarties nutraukimo dienos;

18.3. vienai iš Šalių nevykdant ar netinkamai vykdant šią Sutartį, kiekviena Šalis turi teisę nutraukti Sutarties galiojimą, įspėjusi kitas Šalis raštu prieš 5 (penkias) kalendorines dienas;

18.4. kitais Lietuvos Respublikos civiliniame kodekse nustatytais pagrindais.

19. Bet kokie Sutarties pakeitimai ar papildymai galioja sudaryti tik raštu, pasirašius visų Šalių įgaliotiems atstovams.

**IX. GINČŲ SPRENDIMO TVARKA**

20. Visi iškilę ginčai sprendžiami Šalių tarpusavio susitarimu, o jeigu tokiu būdu nepavyksta jų išspręsti, ginčai sprendžiami teisme vadovaujantis Lietuvos Respublikos įstatymais ir kitais teisės aktais.

**X. BAIGIAMOSIOS NUOSTATOS**

21. Visi pranešimai ir kitas Šalių susirašinėjimas pagal Sutartį įteikiamas Sutarties Šaliai pasirašytinai, siunčiant el. pašto adresais, nurodytais Sutarties XI skyriuje (laikoma, kad dokumentas ar pranešimas gautas kitą darbo dieną nuo jo išsiuntimo dienos), arba paštu, jei Sutartyje nenurodyta kitaip. Laikoma, kad paštu išsiųstas dokumentas gautas trečią darbo dieną, einančią po tos dienos, kai gavėjui siunčiamas dokumentas įteiktas pašto paslaugas teikiančiai įmonei. Pasikeitus adresams, telefonų numeriams, banko rekvizitams, Sutarties Šalys įsipareigoja apie tai nedelsdamos raštu informuoti viena kitą.

22. Ši Sutartis sudaryta trimis originaliais egzemplioriais lietuvių kalba, po vieną kiekvienai Šaliai. Šalys pasirašo kiekviename Sutarties lape.

**XI. ŠALIŲ REKVIZITAI**

|  |  |
| --- | --- |
| **Savivaldybė**Klaipėdos miesto savivaldybės administracijaJuridinio asmens kodas 188710823Liepų g. 11, 91502 KlaipėdaTel.: (8 46) 39 60 26/41El. p. dokumentai@klaipeda.ltSavivaldybės administracijos direktorius*A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)* Gintaras Neniškis  | **Bendrovė**AB „Klaipėdos energija“ Juridinio asmens kodas 140249252Danės g. 8, 92109 KlaipėdaTel. (8 46) 41 08 59El. p. klenergija@klenergija.ltGeneralinis direktorius*A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)* Antanas Katinas  |
| **Universitetas**Klaipėdos universitetasJuridinio asmens kodas 21195115H. Manto g. 84, 92294 KlaipėdaTel. (8 46) 39 89 08El. p. klaipedos.universitetas@ku.ltKlaipėdos universiteto rektorius*A. V.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(parašas)* Artūras Razbadauskas |  |